Utveksling

See also: Studietur
**Utveksling**DestinasjonerAvtalenettSøknad

> Å dra på utveksling er lærerikt, spennende og gøy - husk å planlegge i tide!
>
>

**Utveksling** vil si å reise til et annet sted en periode for å studere, jobbe eller delta i andre aktiviteter. På den ene siden får de muligheten til å danne nye erfaringer, utforske nye fagområder, lære om andre kulturer, forbedre språkferdighetene sine, og bygge internasjonale nettverk. På den andre siden, kan det være utfordrende å tilpasse seg et nytt miljø, mestre et fremmed språk og håndtere kultursjokk. Les mer om utveksling på Utdanning.no.

Slik som hos de fleste andre studiesteder, kan du ta utveksling over 1-2 semestre, i 4. og 5. klasse. Utvekslingsavtalene gjelder for et begrenset antall studenter ved hver partnerinstitusjon, hvor det ofte tilbys opptil 3 plasser utenfor Europa. Utveksling blir orgaisert av institusjonen din gjennom deres avtalenett, men i enkelte tilfeller kan du organisere utveksling på egen hånd.Mal:Cite

Har du spørsmål om utveksling, snakker du med internasjonalt kontor. Møte avtales via mail til [[1]].

## Prosessen

Du har valget mellom å søke på en av plassene innenfor AHOs avtalenett, eller søke deg til en annen institusjon uten en slik avtale. Avhengig av hvilken løsning man velger, gjelder ulike rutiner og regler. Først må du finne ut hvor du har lyst til å reise, og det anbefales at du begynner planleggingen en stund i forveien. Snakk med medstudenter eller fagpersoner, ta kontakt med internasjonale studenter ved AHO eller søk på internett for å finne ut mer om hvor du har lyst til å dra. Ta gjerne kontakt med studieadministrasjonen.

Dersom antallet søkere overstiger antallet plasser, må AHO foreta et utvalg; Da ser de på deres innsendte søknader og porteføljer, for å vurdere hvilke de ønsker å videresende til partnerinstitusjonen. I slike tilfeller vil det først bli tatt hensyn til prioriteringsrekkefølge i de interne søknadene.

Har du vært på utveksling, må du søke om endelig godkjenning og innpassing etter at du er kommet tilbake fra oppholdet. Etter endt utenlandsopphold har du anledning til å søke om godkjenning og innpass av de eksterne kursene. Søknaden må inneholde karakterutskrift, emnebeskrivelser og portfolio. Søknaden blir innvilget dersom fagene er relevante for graden din ved AHO, og dersom portfolioen har et nivå som forventes av studentarbeid ved AHO.

### Fremgangsmåte

*Slik søker du*

1. Søknadsskjema
Fyll ut og send søknadsskjema innen fristen (1. feb / 15. sep), der du fører opp opptil tre utvekslingsavtaler i prioritert rekkefølge. NB! Husk å laste opp portefølje i skjemaet.
* Frist for å søke utveksling høstsemesteret og hele studieåret er 1. februar.
* Frist for å søke utveksling vårsemesteret er 15. september.

2. Få godkjenning
Dersom det er flere søkere enn plasser, må AHO velge hvem de ønsker å nominere. I slike tilfeller vil det først bli tatt hensyn til prioriteringsrekkefølge i de interne søknadene. Deretter sender AHO søknaden din videre til det utenlandske lærestedet. Kort tid etter AHOs søknadsfrister får du tilsendt informasjon om den videre søknadsprosessen. Studieadministrasjonen veileder deg gjennom søknadsprosessen, og fungerer som bindeledd mellom deg og det utenlandske lærestedet. Få garanti av både AHO og vertsinstitusjonen for at kursene du tar på utveksling blir godkjent.
3. Vent på tilbakemelding
Blir du godkjent som kandidat for utveksling, les om søknadsprosedyre på informasjonssidene under Ark/Des/Landskap over.
4. Fiks det praktiske
Søk lån, stipend, reisestøtte og språkstipend (om du tar forberedende språkkurs). Søk evt. visum.
5. Reis!
Få nye faglige perspektiver, språkkunnskaper, venner og erfaringer.
## Destinasjoner

Mal:Mainsub

AHO har i dag utvekslingsavtaler med 50 ulike læresteder. De fleste av disse hører inn under Erasmus+ og Nordplus-programmene. I tillegg har vi frittstående bilaterale utvekslingsavtaler med læresteder i land utenfor EU. Avtalene forutsetter at utvekslingsoppholdet skal kunne innlemmes som en del av den endelige graden ved AHO, og ikke føre til forsinkelse. Du er dessuten fritatt fra å betale studieavgift til vertsinstitusjonen ved utveksling gjennom AHOs avtalenett.

Vi har fått nye partnerskoler i 2023. Se listen over flere skoler du kan utveksle til her.

## Finansiering

*Stipender og støtte til delstudier i utlandet.*

Lånekassen gir ekstra lån og stipend til delstudier i utlandet. Delstudier er studieopphold i utlandet som er en del av en høyere utdanning du er i gang med i Norge. Utveksling ved AHO faller inn under denne ordningen. I tillegg til vanlig lån og stipend kan du søke om reisestøtte og språkstipend (hvis du tar forberedende språkkurs), skolepengestøtte (hvis du skal betale skolepenger), og tilleggsstipend (i tilfelle uvanlige høye skolepenger). Les mer om hvor mye du kan få i støtte, og hvordan du kan søke, hos Lånekassen.

Studenter som utveksler gjennom Erasmus- eller Nordplus-programmene vil få utbetalt Erasmus- eller Nordplusstipend. Disse stipendene kommer i tillegg til støtte fra Lånekassen. Du kan også søke etter finansieringskilder i Legathåndboken og Stipendbasen.
Søk om stipend for studier i USA gjennom Fulbright. NB
* søknadsfrist 1. oktober året før du drar på utveksling.
* Søk om stipend for studier i USA gjennom Norge-Amerika Foreningen.
* Søk om Valle-stipend til studier ved University of Washington i Seattle. NB: Kun for arkitektur. Søknadsfrist 15. januar.

Ved utveksling gjennom formelle utvekslingsavtaler er det vanlig at studenter bare skal betale avgifter til sin hjemmeinstitusjon. Dette innebærer at studenter som reiser på utveksling fra AHO betaler semesteravgiften ved AHO og fritas avgifter ved utvekslingsinstitusjonen. Studenter på utveksling til AHO fritas for semesteravgiften, men må betale kopiavgift. Gjestestudenter utenom utvekslingsavtaler betaler semesteravgift som vanlige studenter, med mindre de også betaler til en annen norsk institusjon og dermed kan søke fritak ved en av dem.
I forbindelser med ekskursjoner eller utveksling vil du som hovedregel være dekket av Yrkesskadeforsikringslovens bestemmelse for skader som skjer som del av obligatorisk undervisningsopplegg på anvist undervisningssted. Det er likevel sterkt tilrådelig at studenter som reiser ut av Norge på studieopphold tegner privat forsikring i tillegg, særlig gjelder dette ved opphold utenfor EU/EØS-land, der du ikke har rett til å få dekket utgifter til nødvendig medisinsk behandling gjennom ordningen med Europeisk helsetrygdekort.
### Bolig i utlandet

Vertsskolene innenfor AHOs avtalenett bistår i de aller fleste tilfeller innkommende utvekslingsstudenter med å finne bolig. Noen steder bestilles det hybel til deg, andre steder får du en adresseliste over hybelformidlinger, og så må du selv gå rundt og finne noe.

## Oppholdstillatelse

I EU/EØS-land som inngår i Schengen-samarbeidet kan du oppholde deg i tre måneder uten visum eller oppholdstillatelse. Kontakt internasjonalt kontor ved studiestedet du er tatt opp til for informasjon om hvordan du søker om oppholdstillatelse for utvekslingsstudier over mer enn tre måneder. Dette ordnes vanligvis ved den lokale politistasjonen. Skal du utveksle innenfor Norden, trenger du verken søke om visum eller oppholdstillatelse. Les mer på HalloNorden.

Vær oppmerksom på at for innreise og studier i mange land utenfor Europa må du søke om visum og oppholdstillatelse på forhånd. Finn innreiseinformasjon og generelle reiseråd for ulike land på UD’s landsider.

## Trygd/forsikring

Norske statsborgere som studerer i utlandet med lån og/eller stipend fra Lånekassen, er automatisk medlem i folketrygden. Les mer om rettighetene dine hos NAV.

Når du studerer i et annet nordisk land er du dekket av de sosiale forsikringsordningene i landet du er forlkeregistrert i. Les mer på Nordic Social Insurance Portal.

Skal du studere i EU/EØS-land eller Sveits, bør du ha med deg europeisk helsetrygdekort. Kortet kan bestilles her, og gir deg rett til øyeblikkelig medisinsk behandling ved studielandets offentlige helsevesen.

Reiseforsikring, tyveriforsikring eller annen forsikring ut over dette kan ordnes ved et vanlig forsikringsselskap. ANSA gir råd om forsikring, og tilbyr dessuten en forsikringspolise spesialtilpasset utenlandsstudenter.

## Språkkurs

I mange av landene der AHO har utvekslingsavtaler, for eksempel Frankrike og Tyskland, gis undervisningen hovedsakelig på morsmål, og i liten grad på engelsk. Skal du studere i et land der du ikke kan språket, er det er fordel å lære seg litt før semesteret starter. Du kan ta et språkkurs før du reiser, og/eller et intensivkurs i landet du reiser til. Les mer om støtteordninger for forberedende språkkurs hos Lånekassen.

### Språktester

Dersom studiestedet du ønsker å utveksle til krever dokumentasjon på engelskkunnskaper, er det lurt å bestille en TOEFL- eller IELTS-test i god tid. Disse testene aksepteres ved studiesteder over hele verden.

* Her kan du lese mer om TOEFL og finne aktuelle testdatoer i Oslo.
* Her kan du lese mer om IELTS, og finne aktuelle testdatoer i Oslo.

## Ofte stilte spørsmål (FAQ)

Utenlandsopphold under studiet utenfor skolens regi (free rider/gjestestudent/hospitant).
Det gis ikke anledning til å reise på utveksling utenfor AHOs avtalenett. Ønsker du å reise på et utenlandsopphold utenfor skolens regi må du søke om permisjon. Studenter ved AHO har anledning til å søke om permisjon for inntil ett år. Etter endt utenlandsopphold har du anledning til å søke om godkjenning og innpass av de eksterne kursene. Søknaden må inneholde karakterutskrift, emnebeskrivelser og portfolio. Søknaden blir innvilget dersom fagene er relevante for graden din ved AHO, og dersom portfolioen har et nivå som forventes av studentarbeid ved AHO
Tilbyr AHO utveksling hvis jeg ønsker å ta deler av graden i utlandet?
AHO har en rekke utvekslingsavtaler med skoler i hele verden. Etter tre års fullførte studier kan du utveksle i inntil to semestre og få dette godkjent som en del av graden din ved AHO. Les mer her.
## Historie

Under korona pandemien i 2020: "AHO har sendt ut tilbud til 43 innvekslingsstudenter om plass på våre masterkurs til våren. Studentene er fordelt på tre programmer. Internasjonalt kontor jobbe med å tilrettelegge for deres ankomst slik at alle myndighetskrav knyttet til covid-19 oppfylles. Kun 16 studenter fra AHO skal etter planen på utveksling til våren."

## Ressurser

### Nyttig info

Studer i utlandet
Studer i utlandet er et offentlig nettsted for deg som vil studere i utlandet. Her får du hjelp og inspirasjon til å finne ønsket studiested, hjelp og tips til planlegging, og praktisk informasjon om det å bo i utlandet en periode, med mer.
ANSA – Association of Norwegian Students Abroad
ANSA er en samskipnad, eller ”fagforening” for norske utenlandsstudenter. ANSA veileder deg gjennom hele prosessen fra planlegging og søknad til gjennomført studium, og har kontaktpersoner for alle utenlandske studiesteder der det finnes nordmenn. ANSA tilbyr dessuten forsikrings- og bankløsninger som er spesialtilpasset norske utenlandsstudenter.
USA studier
USAstudier.no - nettportal for nordmenn som ønsker å studere i USA
### Stipender

Fulbright
Stipend til studier i USA
Norge-Amerika Foreningen
Stipend til studier i USA
Valle
Stipend til studier ved University of Washington, Seattle
Legathåndboken
Let etter skreddersydde stipender og legater for deg
Stipendbasen
Søk etter stipend tilpasset din plan for utveksling
### Andre nyttige ressurser

CIRRUS
Designutdanning i Norden
Cumulus
Internasjonal sammenslutning av universiteter og høgskoler innen kunst, design og media
EAAE – European Association for Architectural Education
Archi-Students
Portal for europeiske arkitekturstudenter
Erasmus Student Network
Internasjonal organisasjon for erasmusstudenter
Erasmus Norge på Facebook
Campus France
Tips og inspirasjon til studier i Frankrike
PLOTEUS
Europakommisjonens portal til studier i Europa
Study in Europe
EU's profileringsportal for studier i Europa
Norske utenriksstasjoner
Sjømannskirken
Også en slags utenriksstasjon
## Relevante lenker

* Beredsskapsplan: Studenter i utlandet (pdf, 2016)
* Søk etter utvekslingsopplevelser i STEXX - Students Experience Exchange
* AHOs guide for oppsett av portfolio
* Erasmus Policy Statement (English only)

## Eksterne lenker

* **ANSA** (Association of Norwegian Students Abroad) er en organisasjon for norske studenter i utlandet. De rådgir studenter og arrangerer sosiale sammenkomster for norske studenter i utlandet. Gå til hjemmesiden deres.
* Utvekslingsorganisasjoner som er godkjent for støtte fra Lånekassen.
* AHO blant høyskoler hvor flest studenter drar på utveksling, 31. jan. 2019
* Vær med på å utgjøre en forskjell for utvekslings- og internasjonale studenter! 10. des. 2020
* AHO: Stilling som studentassistent fra januar 2020, 16. des. 2019
* Studentprat: Hakon Helseth
* Studentprat: Simon Heidenreich
* Utvekslingsavtaler design

## Referanseliste

1. ↑ 1,0 1,1 1,2 1,3 1,4 1,5 AHO: Utveksling for studenter, 2023
2. ↑ 2,00 2,01 2,02 2,03 2,04 2,05 2,06 2,07 2,08 2,09 2,10 2,11 2,12 2,13 2,14 2,15 2,16 2,17 2,18 2,19 2,20 2,21 2,22 2,23 2,24 2,25 2,26 2,27 2,28 2,29 2,30 2,31 2,32 2,33 2,34 2,35 2,36 2,37 2,38 2,39 AHO: Utveksling: Generell informasjon - Nyttige tips og lenker til planlegging av utveksling
3. ↑ AHO: Utforsk AHO, 2023
4. ↑ AHO: Studieveiledning, 2023
5. ↑ AHO: Studieadministrasjonen: Din Studierådgiver, 2023
6. ↑ AHO: Utveksling: Utdanning fra andre læresteder, 2023
7. ↑ 7,0 7,1 7,2 7,3 7,4 AHO: Utveksling fra AHO, 2023
8. ↑ AHO: Nye partnerskoler 2023
9. ↑ 9,0 9,1 9,2 9,3 9,4 AHO: Finansiering av utveksling, 2023
10. ↑ AHO: Studentweb / Registrering, 2023
11. ↑ AHO: Forsikring og yrkesskadeerstatning, 2023
12. ↑ 12,00 12,01 12,02 12,03 12,04 12,05 12,06 12,07 12,08 12,09 12,10 12,11 12,12 12,13 12,14 12,15 12,16 12,17 12,18 12,19 12,20 12,21 12,22 12,23 12,24 12,25 AHO: Øvrig informasjon (om utveksling), 2023
13. ↑ 13,0 13,1 AHO: Spørsmål vi ofte får fra søkere, 2023
14. ↑ AHO: Nyhetsbrev for november 2020